সমগ্ৰ দেশবাসীয়ে আজি ৭২ সংখ্যক স্বাধীনতা দিৱস উদযাপন কৰাৰ সমান্তৰালভাৱে গুৱাহাটীৰ বামুণীমৈদামৰ পূব জ্যোতিনগৰস্থিত মাদাৰ বৃদ্ধাশ্ৰমত পতাকা উত্তোলন কৰে ১০২ বছৰীয়া এগৰাকী আইতা সুভদ্ৰা দেৱীয়ে।
উল্লেখযোগ্য যে প্ৰত্যেকবছৰৰ দৰে এইবছৰো পুত্ৰ-কন্যা অথবা পৰিয়ালৰ লোকৰ পৰা বিছিন্ন হৈ থকা বৃদ্ধাশ্ৰমৰ ককা আইতাসকলক লগত লৈ স্বাধীনতা দিৱসটি উদযাপন কৰিলে মাদাৰ বৃদ্ধাশ্ৰমৰ উৎপল হৰ্ষবৰ্দ্ধন আৰু মনিকা শৰ্মাই।
আজি স্বাধীনতা দিৱস উপলক্ষে বৃদ্ধাশ্ৰমখনত পুৱা ৯ বজাত পতাকা উত্তোলন কাৰ্যসূচী অনুষ্ঠিত হয় আৰু ককা -আইতাসকলৰ মাজত এক অন্তৰংগ আলাপ অনুষ্ঠিত হয়।
ইয়াৰোপৰি মাদাৰ বৃদ্ধাশ্ৰমখনৰ সভাপতি উৎপল হৰ্ষবৰ্দ্ধে আমাক জনাই যে তেওঁলোকৰ বৃদ্ধাশ্ৰমত থকা ককা-আইতাৰ ভিতৰৰ বহুকেইজনেই প্ৰাক স্বাধীনতা কালৰ।
তেওঁ লগতে কয় যে বিভিন্ন অনুষ্ঠান-প্ৰতিষ্ঠান আৰু বিদ্যালয়ৰ ছাত্ৰ-ছাত্ৰীসকল তেওঁলোকৰ বৃদ্ধাশ্ৰমলৈ আহি আজিৰ দিনটোত ককা-আইতাসকলক খাদ্য বস্তু যোগান ধৰাৰ লগতে তেওঁলোকৰ সৈতে আনন্দ-ফুৰ্তি কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
